Víťaz 112. ročníka Tour de France Tadej Pogačar prevzal krištáľovú trofej navrhnutú tímom Škoda Design

**› Škoda Auto bola hlavným oficiálnym partnerom Tour de France už po dvadsiaty druhý raz**

**› Oddelenie Škoda Design vytvorilo trofeje pre celkového víťaza, lídrov bodovacej a vrchárskej klasifikácie aj pre najlepšieho mladého jazdca; logom 130 rokov pripomenulo výročie značky**

**› Víťazovi bodovacej klasifikácie, Talianovi Jonathanovi Milanovi, odovzdal zelenú krištáľovú trofej Klaus Zellmer, predseda predstavenstva spoločnosti Škoda Auto**

**› Flotila takmer 220 plne elektrických a plug-in hybridných vozidiel zahŕňala modely Enyaq a Superb iV ako „červené vozidlá“ pre riaditeľa pretekov Christiana Prudhomma**

**› Škoda je už po štvrtý raz za sebou partnerom aj Tour de France Femmes avec Zwift**

Bratislava, 28. júla 2025- **Včerajšou záverečnou etapou s cieľom na Champs-Élysées sa zavŕšil 112. ročník Tour de France, ktorej hlavným partnerom je Škoda Auto už od roku 2004. Oddelenie Škoda Design opäť navrhlo trofeje pre celkového šampióna, ktorým sa tento rok stal Tadej Pogačar, víťaza bodovacej a vrchárskej klasifikácie aj pre najlepšieho mladého jazdca. Víťazovi bodovacej klasifikácie, Talianovi Jonathanovi Milanovi, odovzdal zelený krištáľový pohár Klaus Zellmer, predseda predstavenstva spoločnosti Škoda Auto. Česká automobilka bola zároveň sponzorom zeleného dresu pre víťaza bodovacej klasifikácie a dodávateľom takmer 220 elektrifikovaných vozidiel pre potreby organizátorov a tímov. Flotila zahŕňala aj „červené vozidlá“ Škoda Enyaq a Superb iV pre riaditeľa pretekov Christiana Prudhomma. Škoda Auto minulý rok potvrdila predĺženie zmluvy s Tour de France a Tour de France Femmes avec Zwift do roku 2028.**

**Klaus Zellmer, predseda predstavenstva spoločnosti Škoda Auto**, uviedol: „*Tour je skutočnou prehliadkou dych vyrážajúcich športových výkonov a tento ročník opäť ukázal, prečo zostáva najväčším a najobľúbenejším podujatím svojho druhu. Sme hrdí na to, že sme oficiálnym partnerom už viac ako 20 rokov. Škoda Auto začínala v roku 1895 ako výrobca bicyklov a keďže si tento rok pripomíname 130. výročie založenia, bolo mimoriadne dôležité podporiť Tour našou elektrifikovanou flotilou, ktorú poskytujeme organizátorom a tímom na zabezpečenie plynulého priebehu pretekov. Od nezameniteľného červeného vozidla v čele pelotónu až po logistickú podporu v náročných etapách sú naše vozidlá neoddeliteľnou súčasťou tohto legendárneho podujatia. Blahoželáme všetkým víťazom a účastníkom, ktorí nás inšpirovali svojimi výkonmi.“*

**Škoda Auto zabezpečila takmer 220 elektrifikovaných vozidiel vrátane riaditeľských áut**

Česká automobilka dodala pre organizátorov a cyklistických tímov takmer 220 elektrifikovaných vozidiel. Modely Enyaq a Superb iV slúžili aj ako „červené vozidlá“ – mobilné veliteľské centrá, z ktorých na priebeh pretekov dohliadal riaditeľ Christian Prudhomme. Ten od roku 2019 využíva elektrifikované modely, pričom v roku 2020 sa červeným riaditeľským vozidlom stal model Enyaq.

**Škoda Design pripomína na tohtoročných krištáľových pohároch 130. výročie**

Tohtoročné poháre z českého krištáľu nesú špeciálne logo Škoda pripomínajúce 130 rokov od založenia automobilky. Zelený pohár pre víťaza bodovacej súťaže odkazuje na farbu dresu aj na tradičnú zelenú farbu značky Škoda.

Škoda počas Tour ukázala aj dva predvádzacie modely: Elroq Respectline v dúhových farbách, ktorého cieľom je zdôrazniť hodnoty značky ako rešpekt, rozmanitosť a inklúzia, a desiaty študentský automobil [Škoda L&K 130](https://www.skoda-auto.sk/news/news-detail/skoda-lk-130-desiaty-studentsky-automobil-oslavuje-vyrocie-130-rokov-skoda-auto-a-prepojenie-spolocnosti-s-cyklistickou-historiou), na ktorého návrhu a výrobe sa podieľali študenti Strednej odbornej školy strojárskej Škoda Auto. Tento automobil podčiarkuje spojenie automobilky s cyklistikou. Počas celých pretekov bola divákom k dispozícii pojazdná kaviareň Škoda Coffee Car a karavána vozidiel Škoda s darčekovými predmetmi.

**Víťazi súťaže na WeLoveCycling.cz zažili VIP zájazd na poslednú etapu**

Škoda Auto pripravila na stránke [WeLoveCycling.cz](https://www.welovecycling.com/cs/) súťaže o atraktívne ceny. Hlavnou výhrou pre sedem vyžrebovaných výhercov a ich sprievod bola účasť na záverečnej etape v sprievodných vozidlách Škoda. V Paríži sa tiež mohli pridať k bývalým pretekárom pri jazde na 60-kilometrovom okruhu okolo Champs-Élysées. Ďalšími cenami boli profesionálne cestné bicykle a originálne zelené dresy.

**Škoda pokračuje v podpore ďalších vrcholových cyklistických podujatí**

História spoločnosti Škoda Auto sa začala v roku 1895 výrobou bicyklov. Dnes česká automobilka podporuje množstvo významných cyklistických podujatí a od roku 2022 je hrdým partnerom Tour de France Femmes avec Zwift – najväčších ženských cyklistických pretekov. Partnerstvo s organizátorom Tour de France, spoločnosťou A.S.O., zahŕňa sponzorstvo 17 profesionálnych aj amatérskych podujatí, vrátane La Vuelty a svetoznámych klasík ako Paríž–Roubaix, Paríž–Nice či Liége–Bastogne–Liége.

Tento rok Škoda Auto rozšírila spoluprácu s Medzinárodnou cyklistickou úniou (UCI) a na dve sezóny sa stala oficiálnym partnerom ďalších prestížnych podujatí: Majstrovstiev sveta v horskej cyklistike UCI, ktoré sa začínajú koncom augusta vo Švajčiarsku, a Majstrovstiev sveta v gravel cyklistike UCI, ktoré sa uskutočnia v polovici októbra v Holandsku.

**Pre ďalšie informácie, prosím, kontaktujte:**

**Zuzana Kubíková**, PR manager Škoda Auto Slovensko s.r.o.

M: +421 904 701 339

[zuzana.kubikova2@skoda-auto.sk](mailto:zuzana.kubikova2@skoda-auto.sk)

Obrázok, na ktorom je koleso, vozidlo, pozemné vozidlo, pneumatika

Obsah vygenerovaný umelou inteligenciou môže byť nesprávny.

|  |  |  |  |
| --- | --- | --- | --- |
| Výsledek obrázku pro twitter facebook instagram logo | [/SkodaAutoSK](https://www.facebook.com/SkodaAutoSK) | Výsledek obrázku pro twitter facebook instagram logo | /[SkodaAutoSK](http://www.instagram.com/SkodaAutoSK) |

**Fotografie k téme:**

|  |  |
| --- | --- |
|  | **Víťaz 112. ročníka Tour de France Tadej Pogačar prevzal krištáľovú trofej navrhnutú tímom Škoda Design**  Oddelenie Škoda Design opäť vytvorilo trofeje pre celkového šampióna, ktorým sa tento rok stal Tadej Pogačar, víťaza bodovacej a vrchárskej klasifikácie aj pre najlepšieho mladého jazdca. Víťazovi bodovacej klasifikácie, Jonathanovi Milanovi, odovzdal zelený krištáľový pohár Klaus Zellmer, predseda predstavenstva spoločnosti Škoda Auto.  [Download](https://www.skoda-storyboard.com/?attachment_id=413312) **Zdroj: Škoda Auto** |

|  |  |
| --- | --- |
|  | **Víťaz 112. ročníka Tour de France Tadej Pogačar prevzal krištáľovú trofej navrhnutú tímom Škoda Design**  Tohtoročné poháre z českého krištáľu nesú špeciálne logo Škoda pripomínajúce 130 rokov od založenia automobilky. Zelený pohár pre víťaza bodovacej súťaže odkazuje na farbu dresu aj na tradičnú zelenú farbu značky Škoda.  [Download](https://www.skoda-storyboard.com/?attachment_id=413313) **Zdroj: Škoda Auto** |
|  | **Víťaz 112. ročníka Tour de France Tadej Pogačar prevzal krištáľovú trofej navrhnutú tímom Škoda Design Auto**  Tohtoročné poháre z českého krištáľu nesú špeciálne logo Škoda pripomínajúce 130 rokov od založenia automobilky. Zelený pohár pre víťaza bodovacej súťaže odkazuje na farbu dresu aj na tradičnú zelenú farbu značky Škoda.  [Download](https://www.skoda-storyboard.com/?attachment_id=413309) **Zdroj: Škoda Auto** |

**Škoda Auto**

› sa v novom desaťročí úspešne riadi stratégiou „Next Level Škoda Strategy“;

› sa usiluje o to, aby sa do konca dekády pomocou atraktívnych ponúk vo vstupných segmentoch a vďaka ďalším modelom s elektrickým pohonom zaradila medzi tri najpredávanejšie značky v Európe;

› efektívne využíva potenciál na dôležitých rastových trhoch ako je India a severná Afrika, Vietnam a región ASEAN;

› v súčasnosti zákazníkom ponúka 12 modelových radov osobných automobilov: Fabia, Scala, Octavia, Superb, Kamiq, Karoq, Kodiaq, Elroq, Enyaq, Slavia, Kylaq a Kushaq;

› v roku 2024 dodala zákazníkom po celom svete viac ako 926 600 vozidiel;

› je už viac ako 30 rokov súčasťou koncernu Volkswagen, jedného z globálne najúspešnejších výrobcov automobilov;

› ako značka koncernu Volkswagen samostatne vyvíja a vyrába pre ďalšie značky koncernu komponenty ako batériové systémy pre platformu MEB, motory a prevodovky;

› prevádzkuje tri výrobné závody v Českej republike, má výrobné kapacity v Číne, na Slovensku a v Indii, väčšinou prostredníctvom koncernových partnerstiev, ďalej taktiež na Ukrajine v spolupráci s lokálnym partnerom.

› celosvetovo zamestnáva viac než 40 000 ľudí a je aktívna na viac ako 100 trhoch.